paragraph_text: Češka i Moravska (današnja Češka Republika) ostale su većinski husitskima skoro dva stoljeća sve dok rimsko-njemački car nije ponovno uspostavio primat rimokatoličke Crkve pobjedom u bitci na Bijeloj gori 8. studenoga 1620. g. tijekom Tridesetogodišnjeg rata. Zbog reuspostave rimokatoličke Crkve u Češkoj i više stoljeća habsburškog progona, husitska tradicija je minorno zastupljena u Crkvama poput Unitas Fratrum i Crkva čehoslovačka husitska.